CELEX: 62011TN0151
Language: et
Date: 2011-03-11 00:00:00
Title: Kohtuasi T-151/11: 11. märtsil 2011 esitatud hagi — Telefónica de España ja Telefónica Móviles España versus komisjon

14.5.2011   
            
            
               ET
            
            
               Euroopa Liidu Teataja
            
            
               C 145/32
            
         11. märtsil 2011 esitatud hagi — Telefónica de España ja Telefónica Móviles España versus komisjon
   (Kohtuasi T-151/11)
   2011/C 145/53
   Kohtumenetluse keel: hispaania
   
      Pooled
   
   
      Hagejad: Telefónica de España, SA (Madrid, Hispaania), Telefónica Móviles España, SA (Madrid, Hispaania) (esindajad: advokaadid F. González Díaz ja F. Salerno)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada ELTL artikli 263 alusel Euroopa Komisjoni 20. juuli 2010. aasta otsus;
            
         
               —
            
            
               mõista kohtukulud igal juhul välja komisjonilt.
            
         
      Väited ja peamised argumendid
   
   Käesolev hagi on esitatud komisjoni 20. juuli 2010. aasta otsuse peale riigiabi kava C 38/09 (ex NN 58/09) kohta, mida Hispaania kavatseb rakendada ettevõtja Corporación de Radio y Televisión Española suhtes (RTVE) (ELT L 1, lk 9), millega tunnistati ELTL artikli 106 lõike 2 alusel ühisturuga kokkusobivaks avalik-õigusliku ringhäälinguorganisatsiooni Corporation de Radio y Televisión Española uus rahastamissüsteem, mis kehtestati 28. augusti 2009. aasta seadusega 8/2009.
   Hagejad esitavad oma hagi toetuseks viis väidet.
   
               1.
            
            
               Esimene väide tugineb ELTL artikli 108 lõike 2 rikkumisele, kuivõrd komisjon ei ole algatanud selles sättes ette nähtud menetlust ja seda seoses sellega, et kogu käesoleva meetme rahastamine on eristatav.
            
         
               2.
            
            
               Teine väide tugineb ELTL artikli 108 rikkumisele, kuivõrd komisjon on tuvastanud kogu käesoleva meetme rahastamise eristatavuse ning on ekslikult määratlenud uue abina üksnes täiendava rahastamise. Sel moel toimides ei järgi komisjon kohtupraktikat ega ka komisjoni otsustuspraktikat.
            
         
               3.
            
            
               Kolmas väide tugineb ELTL artikli 256 rikkumisele, kuivõrd otsuses ei ole selgitatud, kuidas komisjon jõudis järeldusele, et need kolm maksumeedet, mis kehtestati või mida muudeti seaduse 8/2009 artiklitega 4, 5 ja 6, on eristatavad RTVE praegusest rahastamissüsteemist.
            
         
               4.
            
            
               Õigusnormi rikkumine seeläbi, et komisjon eraldas rahastamisallika meetmest, kuivõrd rahastamisallikate vastuolu ühenduse õigusega peab tingimata kaasa tooma meetme enda kokkusobimatuse riigiabieeskirjadega. Selles osas väidavad hagejad, et vaidlustatud otsusega tunnistatakse ühisturuga kokkusobivaks sellise rahastamisega seonduv abi, mida komisjon ise on ühe teise menetluse raames pidanud liidu õigusega vastuolus olevaks.
            
         
               5.
            
            
               ELTL artikli 106 lõike 2 ja/või ELTL artikli 256 rikkumine, sest ei ole nõuetekohaselt põhjendatud ülemäärase hüvitamise puudumist ja meetme mõju konkurentsile siseturul. Täpsemalt ei ole otsuses esiteks arvestatud sellega, et Corporación RTVE tegelikud kulud on tulevikus väiksemad minevikus tekkinud kuludest, ning teiseks tunnistatakse sellega ühisturuga kokkusobivaks meede, mis tagab kaitse „reklaamituru tulude varieerumise eest” vaatamata sellele, et ei esine äririski.